ועדת הכלכלה, כנסת 17, פרוטוקול מספר 292, 2007-07-02 09:00

גלעד ארדן: בוקר טוב, אני מתכבד לפתוח את הישיבה.

גלעד ארדן: על סדר היום צו רשות שדות התעופה (מתן שירותים בשדה התעופה דב הוז (תל אביב)), התשס"ז-2007 וצו רשות שדות התעופה (מתן שירותים בשדה התעופה עובדה), התשס"ז-2007.

גלעד ארדן: משרד התחבורה, בבקשה.

צביה בלאו: אנו מביאים לידיעת ועדת הכלכלה את שני הצווים הללו.

דוד טל: זה מטעמי נימוס?

צביה בלאו: לא, בחוק כתוב: לידיעת ועדת הכלכלה.

צביה בלאו: השירותים מנויים בצו מתן שירותים בשדה התעופה דב הוז ויש גם על עובדה, אני מונה את השירותים, מדובר בשדה תעופה צבאי שהרשות נותנת בהם שירותים, רשות שדות התעופה: פיקוח טיסה, מודיעין טיס לרבות שירותי מטאורולוגיה, כיבוי אש, הצלה ועזרה ראשונה, תדלוק, ביטחון לכבודה ולנוסעים, שירותים טכניים למטוסים, נקיון מטוסים, הספקת מי שתייה, איסוף אשפה, גרירה, הפעלת מגרשי חנייה, הספקת ציוד ושירות ניטול מטענים, כבודה ונוסעים, לרבות כרטוס, הפעלת משרדים ושירותים מקובלים אחרים בטרמינל.

צביה בלאו: אנו מדברים על הארכת תוקף הצו בשנה אחת.

צביה בלאו: רשות שדות התעופה היתה מעונינת בהארכה של מספר שנים כדי שלא נצטרך לחזור כל שנה, אך משרד הביטחון העדיף שנה.

גלעד ארדן: כל שנה אתם אומרים כאן שיוצגו התוכניות לעניין שדה דב.

גלעד ארדן: יש תוכניות שאת יכולה לעדכן את הוועדה?

צביה בלאו: עדיין לא ידוע לי.

צביה בלאו: היתה התייעצות עם מועצת הרשות ב-19.6, שר הביטחון אישר את הצו ב-22.4 ואנו מבקשים הארכה של שנה.

דוד טל: היו הסתייגויות של משרד הביטחון?

יורם שפירא: לא.

לאה ורון: למה הדרישה היא רק לשנה?

עודד הגלילי: בשנה תבוצע הערכת מצב מחודשת, בעיקר בשדה דב- -

דוד טל: מה מעמד הצו בעת הפינוי?

עודד הגלילי: הצו מאפשר לרשות שדות התעופה להתחייב על הפעלת תעופה אזרחית במשך תקופת הצו.

עודד הגלילי: אם הצו יינתן לשנתיים, תתחייב כלפי חברות התעופה, ויחול פינוי של שדה התעופה - או של חלקו או של כולו, זה מתנגד לצו, לכן אנו מעדיפים כך, ובהסכמות עם משרד התחבורה הוסכם שההארכה היא לשנה.

דוד טל: אני מבין, רק שמעתי גם את ההערה של משרד התחבורה, שהם היו רוצים את זה לחמש שנים.

דוד טל: מה יקרה אם אתן לך אישור לצו לשנה ושדה דב יפונה תוך חצי שנה?

עודד הגלילי: הוא לא יפונה תוך חצי שנה.

יורם שפירא: גם לא שנה.

עודד הגלילי: אבל בהליכים וחתימת חוזים הרי פינוי שדה דב יהיה כל העסקה עם הגוש הגדול, בחתימות האלה חייבות להיות כל מיני התחייבויות, ואי אפשר להתחייב אם יש צו בתוקף.

גלעד ארדן: אני רוצה להביע את רצון הוועדה והכנסת לקדם את תוכניות הפינוי, למרות שזה ריטואל שחוזר כאן, כי אנו מזדהים עם מצוקת הדיירים שם וחושבים שהיה רצוי שזה לא ישכון בסביבה כל כך מאופיינת במגורים צפופים.

גלעד ארדן: נראה לי שגם אתם סבורים כך.

גלעד ארדן: יכול להיות שנצטרך לקיים על זה דיון נפרד, להבין את המצב.

גלעד ארדן: אני מבקש ממשרד התחבורה, צביה, לקרוא את הצו.

צביה בלאו: קוראת את הצו רשות שדות התעופה (מתן שירותים בשדה התעופה דב הוז (תל אביב)), התשס"ז-2007.

צביה בלאו: קוראת את צו רשות שדות התעופה (מתן שירותים בשדה התעופה עובדה), התשס"ז-2007.

גלעד ארדן: תודה רבה, הישיבה נעולה.